Gedig: Nuweling(Foto: Seif Eddin Khayat/Unsplash) Die volgende gedig is gekies vir publikasie in die AVBOB Poësiebiblioteek en word heruitgegee met die toestemming van die AVBOB Poësieprojek . Om dié biblioteek van meer as 18 000 gedigte in al 11 landstale te besigtig, klik hier. “Nuweling” deur Hannes Visser die ooswind het daardie jaar daelank versmorend gewaai met sy warm vlae vol verdwaasde insekte uit die binneland het hy probeer om die duine om walvisbaai gatom te swaai die staatshospitaal was vol hygende longe vol ooswindstof oudok was in die bed met gout, sy kollega het vis gaan vang en die lokum was skaars klaar geleer en op haar derde skof ek moes jou ma met die beetle vat want die een ambulans het op die Swakoppad in ŉ kruipduin oor die teerpad beland die tweede een was in die wind op soek na ŉ ma en ŉ kind dit het soos ure gevoel maar toe jy net na vyf jou eerste skree gee het die wind gedweë oor die Namib gaan lê en op die ruit het twee songeel skoenlappers vir jou gesit en kyk